شەفەق نیوز/ قاهیرەی پایتەخت میسر، ئمڕوو چوارشەممە،  رووداوەیگ دڵتەزن لەناونی زیاتر لە ١٣ ماشین جۊراجۊر لە بار قورس و سووک وەخوەی دی.
رووداوەگە لونزیک شار ١٥ مایۆ لەبان ری قاهیرە وەرەو پارێزگای فەیوم لەلای تونێل ئۆتوستراد بۊی.
یەکیگ لە وەچەودیەیلە ئەرا میدیایل راگەیانن وت: رووداوەگە لەوەر تونی یەکیگ لە ماشینیل بارهەڵگر بۊی، هەنای وەناکاو ری هاتووچو لەوەردەمی وسیا، و ئەو ماشینەیلە ک لەوەردەمی وسیانە تلان، و تەکانیان دا، تا رەسیە چەن ماشینیگ تر.
رووداوەگە بۊیە هووکار کوشیان و زەخمداری و سزیان چەن ماشینیگ.
